**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

----------- 2023 թվականի N -------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՄԱՐՏԻ 2-Ի N 259-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերով՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2023 թվականի մարտի 2-ի «Պետական հանրակրթական ուսումնական հաստատության վարչատնտեսական մասի համակարգողի նշանակման կարգը հաստատելու մասին» N 259-Ն որոշման հավելվածի՝
2. 4-րդ կետը շարադրել հետևյալ խմբագրությամբ.

«4. Սույն կարգի 3-րդ կետով սահմանված դեպքերում լիազորված մարմինը համակարգողի թափուր պաշտոն առաջանալու օրվանից` 3 աշխատանքային օրվա ընթացքում, համակարգողի պաշտոնի թափուր տեղը համալրելու համար համաձայն N 1 ձևի՝ հրապարակում է հայտարարություն:»:

1. 5-րդ կետը ուժը կորցրած ճանաչել:
2. 6-րդ կետը շարադրել հետևյալ խմբագրությամբ.

«6. Թափուր տեղը համալրելու համար հայտերն ընդունում է տվյալ լիազորված մարմնի համապատասխան ստորաբաժանումը՝ www.azdarar.am կայքում հայտարարության հրապարակման օրվանից սկսած՝ 15 աշխատանքային օրվա ընթացքում:»:

1. 11-րդ կետը շարադրել հետևյալ խմբագրությամբ.

«11. Լիազորված մարմնի ղեկավարի որոշմամբ համապատասխան ստորաբաժանումը սույն կարգի 6-րդ կետով սահմանված թափուր տեղը համալրելու հայտերն ընդունելու ժամկետն ավարտվելուց հետո՝ 2 աշխատանքային օրվա ընթացքում, ուսումնասիրում է հավակնորդի փաստաթղթերը՝ հիմք ընդունելով սույն կարգի 8-րդ կետի պահանջները, և համապատասխանության դեպքում ներկայացնում լիազորված մարմնի ղեկավարին:»:

1. 12-րդ կետը շարադրել հետևյալ խմբագրությամբ.

«12. Լիազորված մարմնի ղեկավարը հավակնորդների փաստաթղթերն ստանալուց հետո՝ 5 աշխատանքային օրվա ընթացքում, հավակնորդ(ներ)ի հետ անցկացնում է հարցազրույց, որին կարող են մասնակցել նաև համապատասխան ստորաբաժանումների ղեկավարները: Հարցազրույցի արդյունքում լիազորված մարմնի ղեկավարը հավակնորդներից մեկի հետ (եթե դրանց թիվը մեկից ավելի է) կարող է կնքել աշխատանքային պայմանագիր՝ 5 տարի ժամկետով, բայց ոչ ավելի, քան անձի 65 տարին լրանալը:».

1. 13-րդ կետում «չափանիշներին չհամապատասխանելու» բառերից հետո լրացնել «դիմող չլինելու կամ հարցազրույցի արդյունքում դիմողներից մեկի հետ պայմանագիր չկնքելու» բառերը:
2. Ձև 1-ում «2022» թիվը փոխարինել «2023» թվով, «sekretariat@escs.am» հղումը փոխարինել «համապատասխան լիազոր մարմնի» բառերով:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՎԱՐՉԱՊԵՏ՝ Ն. ՓԱՇԻՆՅԱՆ**